88-jarige man glo dronk toe hy seuntjie (4) doodry | Netwerk24
Deur Cara-Lee Dorfling 31 Augustus 2018 10:12
'n Bejaarde man van Astonbaai wat glo onder die invloed van drank was en 'n vierjarige kind doodgery het, verskyn Vrydag in die hof in Humansdorp in die Oos-Kaap.
Die 88-jarige motorbestuur is Donderdagaand in hegtenis geneem nadat hy die vierjarige Godfrey Junior Geswint tussen Astonbaai en Jeffreysbaai in die Oos-Kaap omgery het.
Na bewering het die bestuurder van 'n groen BMW-motor twee kinders langs die pad sien staan. Een van hulle glo skielik die pad oorgesteek. Godfrey is raakgery en op die toneel dood verklaar, het kapt. Gerda Swart, polisiewoordvoerder, gesê.
Die motorbestuurder is vir alkohol in sy bloed getoets en hy is kort daarna weens dronkbestuur in hegtenis geneem.
Die motorbestuurder van Astonbaai sal op aanklagte van strafbare manslag en vir die bestuur onder die invloed van drank in die hof voorkom.